***A 2. sorszámú Ács megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 582 01

1.2. Szakképesítés megnevezése: Ács

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 800-1000

2. EGYÉB ADATOK

2.1. A képzés megkezdésének feltételei:

2.1.1.Iskolai előképzettség: alapfokú iskolai végzettség,

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában

2.2 Szakmai előképzettség: -

2.3. Előírt gyakorlat:-

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya: 70 %

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 7513 | Ács | Állványozó |
| 3.1.3. | Állványszerelő |
| 3.1.4. | Csőállványozó |
| 3.1.5. | Dúcolat készítő |
| 3.1.6. | Építményzsaluzat-szerelő |
| 3.1.7. | Faállványozó |
| 3.1.8. | Fatetőszerkezet-gyártó |
| 3.1.9. | Fedélszerkezet-készítő |
| 3.1.10. | Födémzsaluzó |
| 3.1.11. | Magasépítési ács-állványozó |
| 3.1.12. | Zsaluzó |
| 3.1.13. | Zsaluzóács |

3.2. A szakképesítés munkaterületének rövid leírása:

Az építőiparban előforduló famunkálatokat végez, fedélszerkezeteket, zsaluzatokat, állványokat készít, bont, átalakít és karbantart, illetve beépíti az előregyártott faszerkezeteket. A helyszíni monolit beton és vasbetonszerkezetekhez zsalut készít, zsaluzatokhoz, zsaluzati rendszerekhez tartozó állványzatokat szerel, a betont bedolgozza és homlokzati fémállványokat szerel.

A szakképesítéssel rendelkező képes:

– megismerni, ellenőrizni a munkaterületet, előkészíteni a zsaluzatok, állványok munkáit

– ellenőrizni a munkavégzés feltételeit, helyszíni méréseket végezni

– értelmezni a rendelkezésre álló műszaki dokumentáció tartalmát és használni az építészeti alapfogalmakat munkája során

– felvonulni a megfelelő eszközökkel a munkaterületre

– betartani az építési technológiai folyamatok sorrendiségét

– biztosítani az anyagok, eszközök szakszerű tárolását és figyelemmel kísérni a munkájához szükséges anyagok folyamatos utánpótlását

– ellenőrizni a felhasználásra kerülő anyagokat, biztosítani azok szakszerű felhasználását

– gondoskodni a munkaterület folyamatos tisztántartásáról

– átadni a munkát a munkáltatójának, levonulni a munkaterületről

– alkalmazni és értelmezni a műszaki ábrázolás módszereit, értelmezni az építőipari rajzokat

– alkalmazni a különböző szerkezetek jelölését, értelmezni a szerkezetek térbeli helyzetét

– értelmezni a különböző szintű dokumentációk tartalmát, és a gyakorlatban hasznosítani azokat

– betartani és betartatni a munkavédelmi, biztonságtechnikai, tűz- és környezetvédelmi előírásokat

– baleset, illetve veszélyhelyzet esetén munkakörének megfelelően intézkedni, elsősegélyt nyújtani

– használni a kivitelezési munkák végrehajtásához szükséges munkavédelmi eszközöket

– biztosítani az anyagok, eszközök szakszerű, biztonságos mozgatását, használatát

– tervek alapján előkészíteni a hagyományos zsaluzási, állványozási munkák anyagait, eszközeit

– méretre szabni, megmunkálni a függőleges és vízszintes szerkezetek hagyományos zsaluzatát

– összeállítani, elhelyezni a pillérek, falak hagyományos zsaluelemeit, megtámasztását

– összeállítani, elhelyezni a födémszerkezetek hagyományos zsaluelemeit és alátámasztó állványzatát

– bontani a hagyományos zsaluzatokat és a zsaluzat állványzatát

– rendszerzsaluzatok és állványok tervei alapján, típusonként előkészíteni, előszerelni az anyagokat

– elhelyezni, rögzíteni a különböző kialakítású függőleges szerkezetek pillér és falzsaluzati rendszereit

– elhelyezni a különböző formájú vízszintes szerkezetek födémzsaluzati rendszereit, alátámasztását

– összeállítani, elhelyezni, mozgatni a függesztett állványokat, kúszóállványokat, kúszózsaluzatokat

– ellenőrizni a fogadószerkezetet, a zsalu és állványszerkezet stabilitását, beállítani, mérést végezni

– bontani a függőleges szerkezetek, pillérek, falak rendszerzsaluzatát

– bontani a vízszintes szerkezetek födémzsaluzati rendszereit, alátámasztását

– monolit beton, vasbeton szerkezetek betonozását, betonbedolgozását végezni üzemi betonból

– zsaluzatokat, állványszerkezeteket és azok elemeit mozgatni, emelni a technológiai előírás alapján

– zsalu és állványtípusok elemeit tisztítani, karbantartani, tárolni és szállításhoz előkészíteni

– elhelyezni, merevíteni, rögzíteni a homlokzati csőállvány szerkezetét, munkaszintjét, feljáróját

– elhelyezni, merevíteni, rögzíteni a homlokzati keretes állvány szerkezetét, munkaszintjét, feljáró elemeit

– elhelyezni az állványok munkavédelmi felszerelését

– bontani az állványok járófelületét, merevítését, szerkezeti elemeit, rögzítését

– hagyományos állványokat építeni, merevíteni és bontani

– faszerkezeteket (fa fedélszerkezetek, fafödémek) építeni, helyreállítani, felújítani, megerősíteni, átalakítani

– előregyártott faszerkezeteket beépíteni

– szigetelő anyagokat és fóliákat elhelyezni a szükséges helyeken

– munkaterület, eszközök és szerszámok karbantartásával, tisztán tartásával összefüggő tevékenységeket végezni

– működtetni a munkavégzéshez szükséges gépeket, berendezéseket, mérőeszközöket

– betartani a biztonsági előírásokat

– munkája során betartani a tűzvédelmi, munkavédelmi szabályokat

– gondoskodni a hulladékok, veszélyes hulladékok szabályszerű elhelyezéséről

– baleset esetén az előírások szerint eljárni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 582 02 | Építményzsaluzat és fémállvány szerelő | részszakképesítés |
| 3.3.4. | 31 582 06 | Zsaluzóács | részszakképesítés |
| 3.3.5. | 34 582 02 | Bádogos | azonos ágazat |
| 3.3.6. | 34 582 13 | Burkoló | azonos ágazat |
| 3.37. | 34 582 04 | Festő, mázoló, tapétázó | azonos ágazat |
| 3.3.8. | 54 582 02 | Hídépítő és -fenntartó technikus | azonos ágazat |
| 3.3.9. | 34 582 07 | Kőfaragó, műköves és épületszobrász | azonos ágazat |
| 3.3.10. | 34 582 14 | Kőműves | azonos ágazat |
| 3.3.11. | 54 582 03 | Magasépítő technikus | azonos ágazat |
| 3.3.12. | 54 582 04 | Mélyépítő technikus | azonos ágazat |
| 3.3.13. | 34 582 10 | Szárazépítő | azonos ágazat |
| 3.3.14. | 34 582 15 | Tetőfedő | azonos ágazat |
| 3.3.15. | 34 582 11 | Útépítő | azonos ágazat |
| 3.3.16. | 54 582 05 | Útépítő és -fenntartó technikus | azonos ágazat |
| 3.3.17. | 54 582 06 | Vasútépítő és -fenntartó technikus | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11497-12 | Foglalkoztatás I. |
| 4.4. | 11499-12 | Foglalkoztatás II. |
| 4.6. | 10101-12 | Építőipari közös tevékenység |
| 4.7. | 10102-12 | Hagyományos zsaluzat és állványzata |
| 4.8. | 10318-12 | Rendszerzsaluzatok és állványok |
| 4.9. | 10100-12 | Állványzatok |
| 4.10. | 10319-12 | Fémszerkezetű állványok |
| 4.11. | 11689-16 | Ácsszerkezetek |
| 4.12. | 11690-16 | Gépkezelés |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11497-12 | Foglalkoztatás I. | írásbeli |
| 5.2.4. | 11499-12 | Foglalkoztatás II. | írásbeli |
| 5.2.6. | 10101-12 | Építőipari közös tevékenység | írásbeli |
| 5.2.7. | 10102-12 | Hagyományos zsaluzat és állványzata | gyakorlati |
| 5.2.8. | 10318-12 | Rendszerzsaluzatok és állványok | írásbeli |
| 5.2.9. | 10100-12 | Állványzatok | írásbeli |
| 5.2.10. | 10319-12 | Fémszerkezetű állványok | gyakorlati |
| 5.2.11. | 11689-16 | Ácsszerkezetek | írásbeli, gyakorlati |
| 5.2.12. | 11690-16 | Gépkezelés | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Zsaluzóács feladatok elkészítése

A vizsgafeladat ismertetése: Pillér zsaluzat készítése hagyományos zsaluzattal

A vizsgafeladat időtartama: 60 perc

A vizsgafeladat értékelési súlyaránya: 10 %

B) A vizsgafeladat megnevezése: Rendszerzsaluzatok, homlokzati fémállványok szerelése, bontása a kiosztási rajzok és anyagkigyűjtések alapján

A vizsgafeladat ismertetése: Egyszerű sík födémszerkezet kitűzése, zsaluzása rendszerzsaluzattal, és homlokzati fémállvány szerelése, bontása

A vizsgafeladat időtartama: 100 perc

A vizsgafeladat aránya: 15 %

C) A vizsgafeladat megnevezése: Ács feladatok

A vizsgafeladat ismertetése: Fedélszerkezet építése

A vizsgafeladat időtartama: 240perc

A vizsgafeladat értékelési súlyaránya: 30%

D) A vizsgafeladat megnevezése: Gépkezelési feladat

A vizsgafeladat ismertetése: Gép és szerszám kiválasztása, működtetése, meghatározott faanyag gépi megmunkálása

A vizsgafeladat időtartama: 20 perc

A vizsgafeladat értékelési súlyaránya a gyakorlati vizsgatevékenységen belül: 5 %

5.3.2. Központi írásbeli vizsgatevékenység

A vizsgafeladat megnevezése: Komplex írásbeli feladat

A vizsgafeladat ismertetése: Egy adott lakóépület fedélidom szerkesztése, a fedélszerkezethez szükséges anyagmennyiség számítása és dokumentálása, és a tervezett munkáról a számla elkészítése. Zsaluzati rajzok készítése (lábazat vagy födémlemez, vagy gerenda). Zsalu és állványrajzok értelmezése, kiosztása, anyag kigyűjtése

A vizsgafeladat időtartama: 180 perc

A vizsgafeladat értékelési súlyaránya: 20 %

5.3.3. Szóbeli vizsgatevékenység

A vizsgafeladat megnevezése:

A) Faszerkezetek anyagai, szerkezetei, technológiák és ezek munkavédelmi előírásai

B) Hagyományos és rendszerzsaluzatokra, állványrendszerekre és homlokzati fémállványokra vonatkozó előírások, utasítások

A vizsgafeladat ismertetése:

A) A szóbeli központilag összeállított vizsga kérdései a 4. szakmai követelmények fejezetben megadott témaköröket tartalmazza

B) A zsaluzatok és állványok anyagai, típusok kialakítása, felhasználási területe, szereléstechnológiai, munkavédelmi utasítása, és a zsalu és állványrajzok, anyagkigyűjtések, táblázatok értelmezése

A vizsgafeladat időtartama: 60 perc (felkészülési idő 30 perc, válaszadási idő 30 perc)

A vizsgafeladat értékelési súlyaránya: 20 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati feladatokat a vizsgaszervező helyileg állítja össze, és a vizsgabizottság elnöke hagyja jóvá. A helyi sajátosságoknak megfelelően a vizsgabizottság dönthet a fent felsorolt feladatok összevonásáról, az előírt vizsgaidőket módosíthatja a konkrét feladat függvényében. A gyakorlati vizsgák összes időtartama 420 perc

A szakképesítéssel kapcsolatos előírások a http://nive.hu/ című weblapon érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: –

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Mérő, kitűző, jelölő eszközök |
| 6.3. | Faipari kéziszerszámok |
| 6.4. | Faipari kézi elektromos kisgépek |
| 6.5. | Faipari telepített gépek |
| 6.6. | Szintezőeszközök, műszerek |
| 6.7. | Betonbedolgozó eszközök, gépek |
| 6.8. | Betonfelület csiszoló, javító eszközök |
| 6.9. | Zsalu és állványrendszerek szerelő, karbantartó, megmunkáló kéziszerszámok |
| 6.10. | Szereléshez szükséges létra, állvány |
| 6.11. | Szerelőszerszámok |
| 6.12. | Állványkezelő célszerszámok |
| 6.13. | Bontószerszámok |
| 6.14. | Műszaki dokumentációk, kiadványok, zsalu és állványrajzok |
| 6.15. | Számítógép |
| 6.16. | Szoftverek |
| 6.17. | Nyomtató, irodatechnikai eszközök |
| 6.18. | Egyéni és csoportos munkavédelmi eszközök, felszerelések berendezések |
| 6.19. | Anyagmozgató gépek, eszközök |

7. EGYEBEK